stanford-oval/wikipedia huggingface dataset:
הכל נשאר במשפחה

| --- | --- |
גיבורי הסדרה: עומדים: מייקל וגלוריה, יושבים: אדית וארצ'י
גיבורי הסדרה: עומדים: מייקל וגלוריה, יושבים: אדית וארצ'י
 מבוסס על:  עד שהמוות יפריד ביננו 
 סוגה:  סיטקום
 יוצרים:  נורמן ליר
 שחקנים:  קרול או'קונור   סאלי סטרתרס   ג'ין סטייפלטון   רוב ריינר
 פרסים:  פרס גלובוס הזהב   פרס אמי לסדרת הקומדיה הטובה ביותר
 פסקול:  לי אדמס   צ'ארלס שטראוס
 ארץ מקור:  ארצות הברית
 שפות:  אנגלית
 מקום התרחשות:  ניו יורק 
 מספר עונות:  9
 מספר פרקים:  208
 תוכנית המשך:  המקום של ארצ'י בנקר
 הפקה
 מפיק:  נורמן ליר
 חברת הפקה:  טנדם הפקות 
 אורך פרק:  22-24 דקות
 שידור
 רשת שידור:  CBS
 רשת שידור בישראל:  הערוץ הראשון ערוץ 3 ערוץ הילדים
 תקופת שידור מקורית:  12 בינואר 1971 – 8 באפריל 1979
 קישורים חיצוניים
 דף התוכנית ב-IMDb
 
הכל נשאר במשפחה (באנגלית: All in the Family) הוא סיטקום מצליח שהופק בארצות הברית בשנות ה-70 של המאה ה-20. פרקי הסדרה שודרו לראשונה ברשת CBS, מ-12 בינואר 1971 ועד 8 באפריל 1979. בספטמבר 1979 החל שידורה של סדרה בת, "המקום של ארצ'י בנקר", הפותחת במקום שבו הסתיימה "הכל נשאר במשפחה".
הדמות הראשית בסדרה היא ארצ'י בנקר, שגולם על ידי השחקן האמריקאי קרול או'קונור. ארצ'י בנקר הוא גבר לבן בגיל העמידה, פועל צווארון כחול (מנהל עבודה במספנה שהשלים הכנסה בלילות כנהג מונית), ששירת בחיל האוויר של ארצות הברית במלחמת העולם השנייה ולאחריה גר עם אשתו, בתו וחתנו בקווינס, ניו יורק. ארצ'י הוא טיפוס שמרני, נרגן, ציני, שוביניסטי, גזעני, פטריוטי ובעל דעות קדומות ביחס לקבוצות מיעוט רבות בארצות הברית. רוב הסדרה עסקה בעימותים של ארצ'י מול העולם: שכניו השחורים ("הג'פרסונים"), בתו הסכלה והבכיינית גלוריה (סאלי סטראתרס), אשתו הצייתנית אדית (ג'ין סטייפלטון) ובעיקר חתנו, מייקל סטיוויק (רוב ריינר), שאותו מכנה ארצ'י "ראש כרוב" (meathead). ארצ'י מפרנס גם את מייקל, המטיף לארצ'י על סוציאליזם, ומסמל את כל מה שארצ'י תעב: ליברליזם, צדקנות, סוציאליזם, אינטלקטואליות, שיער ארוך, ומוצא פולני.
דמותו של ארצ'י עוצבה בהשראת הדמות "אלף גארנט" - גיבורה הגזעני וצר המוחין של הסדרה הבריטית "עד שהמוות יפריד ביננו" (אנ'), עליה התבססה הסדרה "הכל נשאר במשפחה".
בישראל שודרה הסדרה במהלך שנות השבעים בערוץ הראשון, ובראשית שנות התשעים בערוץ 3 ובערוץ הילדים בכבלים. כיום היא משודרת בערוץ הקומדיות הקלאסיות (שלוש העונות הראשונות).
בשנת 2024  העלה התיאטרון העברי הצגה אשר מבוססת על הסדרה רק שבהצגה הדמות הם ישראליות ההצגה נכתבה ונוצרה על ידי אפרים סידון וגדי צדקה המחזמר מבוסס על החיים כיום של המשפחה בשנת 2024 במחזמר משתתפים טוביה צפיר, סנדרה שדה, יניב פולישוק, דניאל היב, אימוס איינו ומיכאל רוזצ'קי, ולסירוגין משחקים בהצגה גם ניר ברקת (כמחליף ליניב פולישוק) ואולג רודובילסקי (כמחליף למיכאל רוזצ'קי)
ארצ'י בנקר

יוצר ומפיק הסדרה, נורמן ליר, סבר כי ארצ'י יהיה דמות שהצופים יתעבו ויסתייגו ממנה. כך סבר גם שחקן הקולנוע ההוליוודי הוותיק, מיקי רוני, לו הוצע התפקיד. רוני דחה את ההצעה משום שחשב ש"הכל נשאר במשפחה" תכשל, אך גם כי חשש לדימויו בעיני הציבור. ליר ורוני טעו: ארצ'י הפך לדמות פופולרית בקרב קהל שמרני, שראה בו מודל מוקצן מאוד, אך משעשע, של פטריוט שמרני וגאה, וגם בקרב קהל ליברלי, שנהנה מהסאטירה על דמות השמרן הטיפוסית. מעבר לכך, נבעה החיבה חוצת הגבולות לארצ'י מהחירות הנדירה שהוענקה לדמותו: פועל המספנה הגזעני וצר האופק שנא ובז לכל, וביטא את הבוז שלו בשלל עלבונות גסים, שאף דמות טלוויזיונית אחרת לא הייתה חופשית לבטא.
עובדה נוספת שהוסיפה לחינו של ארצ'י הייתה העובדה שלמרות רגשותיו הגזעניים, ארצ'י בז לאלימות. כך, בפרק "ארצ'י וה-KKK", הזמין חבר את ארצ'י ל"מועדון נוצרי" שהתגלה כסניף המקומי של הקו קלוקס קלאן. ארצ'י דחה מיד את הקבוצה, באותו בוז בו דחה גם את שנואי נפשה, ואף ניסה למנוע ממנה לשרוף צלבים אל מול חלונו של מייקל.
האהדה לה זכה ארצ'י הובילה לריכוך הדרגתי בעמדותיו. ארצ'י המשיך להעליב ולעקוץ, אך חריפות שנאתו הלכה והתקהתה עם הזמן. בעונה התשיעית של הסדרה אימצו ארצ'י ואדית את אחייניתה היהודייה של אדית - אירוע שלא היה עולה על הדעת בעונה הראשונה של הסדרה.
השראה

ארצ'י בנקר שימש השראה לדמותו של אל באנדי מהסדרה "נשואים פלוס", לדמותו משולחת הרסן של אריק קרטמן מ"סאות' פארק" ולסדרה הישראלית "איצ'ה" בגילומו של ספי ריבלין. שם הסדרה שימש השראה לסדרה הישראלית "הכל נשבר במשפחה" בכיכובם של ציפי שביט, עודד פז ודב רייזר.
קטעי הווידאו הביתיים המצחיקים ביותר של אמריקה

| --- | --- |

 סוגה:  קומדיה טלוויזיונית 
 יוצרים:  Vin Di Bona 
 מנחים:  בוב סאגט, טום ברגרון, דייזי פואנטז, John Fugelsang, אלפונסו ריביירו 
 ארץ מקור:  ארצות הברית 
 מספר עונות:  35 (נכון ל-2024)
 מספר פרקים:  790 (נכון ל-2024)
 הפקה
 הפצה:  הולו, דיסני+ 
 שידור
 רשת שידור:  ABC 
 תקופת שידור מקורית:  26 בנובמבר 1989 – הווה 
 קישורים חיצוניים
 www.afv.com
 דף התוכנית ב-IMDb
 
America's Funniest Home Videos, אשר נקראת גם America's Funniest Videos (או בקיצור AFV), היא תוכנית טלוויזיה אמריקאית המשודרת בערוץ ABC בה מוצגים סרטונים מצחיקים שצולמו על ידי אנשים פרטיים שלא כחלק מהתוכנית ונשלחו לצוות ההפקה של התוכנית. הסרטונים כוללים לרוב קטעים מצחיקים עם חיות מחמד, ילדים, מתיחות מבוימות ותקריות בלתי צפויות. בסוף כל פרק הקהל בוחר את הסרטון הפופולרי ביותר מבין קומץ סרטונים בולטים. הסרטון המנצח מקבל בדרך כלל פרס כספי, ופרס גדול יותר מוענק לזוכה בפרק סיום העונה.
התוכנית החלה במקור כספיישל טלוויזיוני בשנת 1989, והחל מינואר 1990 שודרה מדי שבוע בשעות הפריים טיים. את פרק הספיישל ואת שמונה העונות הראשונות של התוכנית הנחה במקור הקומיקאי בוב סאגט. לאחר שסיגט פרש מהתפקיד ב-1997, החליפו אותו ג'ון פוגלסאנג ודייזי פואנטז במשך העונה התשיעית והעשירית של התוכנית. החל משנת 2001 טום ברג'רון הנחה את התוכנית במשך 15 עונות עד 2015. אלפונסו ריביירו מנחה את התוכנית משנת 2015 ואילך.
התוכנית התבססה במקור על התוכנית היפנית "Fun TV with Kato-chan and Ken-chan" אשר שודרה במקור ביפן בין השנים 1986 עד 1992. לאורך השנים הופקו גרסאות מקומיות לתוכנית במדינות גרמניה, הממלכה המאוחדת, פולין, ספרד, שוודיה, אוסטרליה, צרפת, הולנד, בלגיה, הולנד, איטליה, צ'כיה, וצ'ילה.
בישראל הסדרה שודרה בערוץ המזרח התיכון בשנות התשעים.
מנחים

בוב סאגט (1989–1997)
ג'ון פוגלסאנג ודייזי פואנטז (1998–1999)
טום ברג'רון (2001–2015)
אלפונסו ריביירו (2015–הווה)
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2024 | פרס בחירת הילדים של ניקלודיאון | תוכנית ריאליטי אהובה | "קטעי הווידאו הביתיים המצחיקים ביותר של אמריקה" | מועמדות |  |
הערות שוליים

↑  Every Kids’ Choice 2024 Winner!, Nick (באנגלית)
רחוב ג'אמפ 21

ערך זה עוסק בסדרת טלוויזיה משנת 1987. אם התכוונתם לסרט משנת 2012, ראו .
| --- | --- |

מתוך פתיח הסדרה
 סוגה:  דרמת נעורים / פשע
 יוצרים:  פטריק הסבורג   סטיבן ג'יי קאנל
 שחקנים:  ג'וני דפ   הולי רובינסון-פיט   פיטר דה-לואיז   דסטין נגוין   סטיב ויליאמס   ריצ'רד גרייקו   מייקל דה-לואיז   מייקל בנדטי
 ארץ מקור:  ארצות הברית ארצות הברית
 שפות:  אנגלית 
 מספר עונות:  5
 מספר פרקים:  103
 הפקה
 מפיק:  ג'ונתן גלזנר 
 חברת הפקה:  פרימנטל 
 הפצה:  חברת שירותי השידור לקסינגטון, הולו 
 טכניקת צילום:  מצלמה יחידה 
 מוזיקה:  Peter Bernstein 
 אורך פרק:  44 דקות
 שידור
 רשת שידור:  FOX‏ (עונות 1–4)   סינדיקציה (עונה 5)
 תקופת שידור מקורית:  12 באפריל 1987 – 27 באפריל 1991
 קישורים חיצוניים
 דף התוכנית ב-IMDb
 
רחוב ג'אמפ 21 (באנגלית: Jump Street‏ 21) היא סדרת דרמת פשע אמריקאית מצליחה ששודרה בין השנים 1987–1991 ברשת FOX האמריקנית למשך ארבע עונות ולאחר מכן בסינדיקציה לעונה החמישית והאחרונה. היא אחת הסדרות הראשונות של רשת FOX באותה תקופה, וקרש הקפיצה של השחקן ג'וני דפ, שהפכה אותו לאליל נוער. הסדרה זכתה להצלחה ופופולריות רבה ברחבי העולם כולל ישראל בערוץ 3.
לאחר העונה הרביעית רשת FOX החליטה לבטל את התוכנית עקב אחוזי צפייה נמוכים, אבל לבסוף היא המשיכה בשידורי סינדיקציה למשך העונה החמישית. בעונה החמישית כמעט כל השחקנים הראשיים עזבו ונוספו כמה שחקנים מחליפים, אך הדבר לא עזר להעלות את המידרוג, מה שגרם לביטול הסדרה.
עלילה

הסדרה מביאה את סיפורה של יחידת שוטרים סמויים מיוחדת הממוקמת ברחוב ג'אמפ מספר 21, שמטרתה לעצור פשעים חמורים בבתי ספר ובמוסדות. הסדרה דנה בנושאים כאלכוהוליזם, פשעי שנאה, שימוש בסמים, גזענות, הומופוביה, איידס והתעללות בילדים בין היתר.
שחקנים ראשיים

ג'וני דפ - טום הנסון, נער מבוגר שהצטרף למשטרה לאחר שאביו נהרג (עונות 1–4)
הולי רובינסון-פיט - ג'ודי הופס, שוטרת (לאחר מכן בלשית)
פיטר דה-לואיז - דאג פנהול, שוטר וחברו הטוב של הנסון (עונות 1–4, תפקיד אורח בעונה 5)
דסטין נגוין - הארי טרומן איוקי, שוטר (עונות 1–4)
סטיב ויליאמס - קפטן אדם פולר, מפקד היחידה
ריצ'רד גרייקו - דניס בּוּקֶר, שוטר (עונות 3–4)
מייקל דה-לואיז - ג'ואי פנהול, שוטר (עונה 5)
מייקל בנדטי - אנטוני "מאק" מקיי, שוטר (עונה 5)
שחקנים ראשיים > הופעות אורח

מבין השחקנים האורחים שהופיעו בסדרה נמנים דום דה-לואיז, ג'ייסון פריסטלי, ג'וש ברולין, דייוויד פיימר, בראד פיט, כריסטינה אפלגייט, וינס ווהן, בלייר אנדרווד, ג'ון ווטרס, שאנן דוהרטי, רוזי פרז, כרים עבדול-ג'באר, תומאס היידן צ'רץ, ברידג'ט פונדה, שרילין פן וקורטווד סמית'.
סדרת ספין אוף

לאחר הצלחתה של התוכנית הוחלט להוציא סדרת בת בשם "בּוּקֶר" שמתמקדת בדמותו של השוטר דניס בּוּקֶר, שהופיע בעונות השלישית והרביעית של הסדרה "רחוב ג'אמפ 21". הסדרה שודרה ברשת FOX בין השנים 1989–1990, אך לא הצליחה כמו קודמתה וירדה לאחר שתי עונות בלבד.
סרט

גרסה קולנועית לסדרה יצאה במרץ 2012, בכיכובם של ג'ונה היל וצ'אנינג טאטום, ועם ג'וני דפ בתפקיד אורח.
ביוני 2014, יצא סרט המשך "רחוב ג'אמפ 22".
אריזה משפחתית

| --- | --- |

פתיח הסדרה
 מבוסס על:  קרובים רחוקים מאוד 
 סוגה:  קומדיית מצבים
 יוצרים:  ויליאם ביקלי ומייקל וורן
 שחקנים:  רג'ינלד ולג'ונסון   ג'ליל וייט   דריוס מקרארי   קלי שנין ויליאמס
 ארץ מקור:  ארצות הברית 
 שפות:  אנגלית 
 מקום התרחשות:  שיקגו 
 תקופת התרחשות:  1989 
 מספר עונות:  9 
 מספר פרקים:  215 
 הפקה
 חברת הפקה:  ABC 
 הפצה:  האחים וורנר טלוויזיה, הולו 
 אורך פרק:  25 דקות
 שידור
 רשת שידור:  ABC‏ (עונות 1–8)   CBS‏ (עונה 9)
 רשת שידור בישראל:  ערוץ הילדים
 תקופת שידור מקורית:  22 בספטמבר 1989 – 17 ביולי 1998
 קישורים חיצוניים
 דף התוכנית ב-IMDb
 
אריזה משפחתית (באנגלית: Family Matters, בתרגום חופשי לעברית: ענייני משפחה) היא קומדיית מצבים אמריקנית פופולרית, ששודרה בין השנים 1989–1998, וכללה תשע עונות שידור. הסדרה הופקה בשתי העונות הראשונות על ידי חברת לורימר ולאחר מכן על ידי האחים וורנר, עבור רשת ABC, ובמהלך העונה האחרונה עברה לשידור ברשת CBS. בישראל התוכנית שודרה בערוץ הילדים ובשידורים חוזרים.
במקור, הסדרה הייתה סדרת בת של התוכנית קרובים רחוקים מאוד והתמקדה בחייהם של בני משפחת ווינסלאו, תושבי העיר שיקגו - האב קארל (שוטר), האם הארייט, הבן הגדול והמרדן אדי, הבת החכמה לורה והבת הקטנה ג'ודי. בביתם התגוררו גם אמו המתוחכמת של קארל, אסטל, ואחותה של הארייט - רייצ'ל עם בנה הקטן ריצ'י. אך הדמות הידועה ביותר בסדרה הייתה דמות השכן הגאון והמגושם - ה"חנון" האולטימטיבי - סטיב ארקל (ג'ליל וייט).
דמויות ועלילה

דמותו של ארקל נועדה לבצע הופעת אורח אחת בלבד (במהלך העונה הראשונה) - אבל הפכה לדמות קבועה ומרכזית, בזכות ההתלהבות שעוררה. הפרקים החלו לעסוק בעיקר בדמותו של ארקל - אהבתו הנכזבת ללורה, המצאותיו ההרסניות, וביקוריו התכופים בבית משפחת ווינסלאו.
דמויות קבועות נוספות היו חברו הטיפש של אדי - וולדו ג'ראלדו פאלדו (שון הריסון), וחברתה הטובה ביותר של לורה - מקסין (שרי ג'ונסון).
במהלך העונה הרביעית, לורה וחברה דאז טד הכירו לסטיב את בת דודתו של טד - מיירה בוטרוס בוטרוס מונקהאוס (מישל תומאס) - נערה מושכת, שהתאהבה בסטיב. סטיב ומיירה הפכו לזוג, אך סטיב המשיך לאהוב את לורה - ובמהלך העונה האחרונה הם התארסו. מיירה ראתה בלורה מתחרה רומנטית, ולכן שנאה אותה במיוחד.
סטיב פיתח מספר המצאות מרשימות, והעיקרית שבהן הייתה "תא השינוי", שאיפשר לו להפוך לדמות מוצלחת ומושכת יותר, בשם סטפן ארקל, כדי להרשים את לורה. אדי נרשם לאקדמיה לשוטרים, ואחז בחברה קבועה בשם גרטה (תמי טאונסנד). קארל והארייט אימצו ילד קטן שכונה 3J (אורלנדו בראון). מרטל ארקל, בת דודתו של סטיב מבילוקסי, מיסיסיפי (הדרום הצבעוני של ארצות הברית) הייתה מאוהבת קשות באדי.
רוב הפרקים היו פרקים קומיים לחלוטין, והרבו להשתמש בהומור סלפסטיק פשוט (נפילות, חבטות וכו'). מספר פרקים עסקו בנושאים רציניים - כמו למשל אלכוהוליזם, גזענות, מחלת הסרטן, מוות, דיסלקסיה, אלימות ואחזקת נשק חם. מספר פרקים התמקדו בעבודתו של קארל בתחנת המשטרה. דמותה של הבת הקטנה במשפחה, ג'ודי, נמחקה לחלוטין מהסדרה (ללא הסבר עלילתי) בעונת 1993, בגלל חוסר פופולריות בקרב הצופים.
"אריזה משפחתית" היא הסדרה הקומית המצליחה ביותר שעוסקת במשפחה אפרו-אמריקנית (שחורה), לצד "משפחת ג'פרסון" (The Jeffersons) ו"משפחת קוסבי" (The Cosby Show).
צוות שחקנים

קארל ווינסלאו (רג'ינלד ולג'ונסון)
הארייט ווינסלאו (ג'ו־מארי פייטון / ג'ודיאן אלדר) (1989–1998)
אדוארד "אדי" ווינסלאו (דריוס מקרארי)
לורה ווינסלאו (קלי שנין ויליאמס)
ג'ודי ווינסלאו (ג'יימי פוקסוורת'/ולרי ג'ונס) (1989–1993)
אסטל ווינסלאו (רוזטה לנואר) (1989–1997)
רייצ'ל קרופורד (תלמה הופקינס) (1989–1997)
ריצ'י קרופורד (ג'וסף ג'וליוס רייט/ברייטון מקלור) (1989–1998)
סטיב ארקל (ג'ליל וייט)
וולדו פלדו (שון הריסון) (1991–1996)
מיירה מונקהאוס (מישל דוריס תומאס) (1992–1998)
3J (אורלנדו בראון) (1996–1998)
גרטה מקלור (תמי טאונסנד) (1996–1998)
ג'ו־מארי פייטון הופיעה ב־3 שמות במהלך 9 העונות: ג'ו־מארי פייטון, ג'ו־מארי פייטון־פראנס וג'ו־מארי פייטון־נובל.
פרקים

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 22 | 22 | 22 בספטמבר 1989 | 27 באפריל 1990 |
|  | 2 | 25 | 25 | 21 בספטמבר 1990 | 3 במאי 1991 |
|  | 3 | 25 | 25 | 20 בספטמבר 1991 | 8 במאי 1992 |
|  | 4 | 24 | 24 | 18 בספטמבר 1992 | 14 במאי 1993 |
|  | 5 | 24 | 24 | 24 בספטמבר 1993 | 20 במאי 1994 |
|  | 6 | 25 | 25 | 23 בספטמבר 1994 | 19 במאי 1995 |
|  | 7 | 24 | 24 | 22 בספטמבר 1995 | 17 במאי 1996 |
|  | 8 | 24 | 24 | 20 בספטמבר 1996 | 9 במאי 1997 |
|  | 9 | 22 | 22 | 19 בספטמבר 1997 | 17 ביולי 1998 |
צוות השחקנים
רצח במשיכת קולמוס

| --- | --- |

 סוגה:  סדרת טלוויזיה בלשית, דרמה פרוצדורלית 
 יוצרים:  פיטר ס. פישר 
 בימוי:  אנתוני פולן שואו, וינסנט מקוויטי, ולטר גראומן, Seymour Robbie 
 שחקנים:  אנג'לה לאנסברי  טום בוזלי  וויליאם ווינדום  רון מסק  ויל ניי  לואי הרטום
 פרסים:  Primetime Emmy Award for Outstanding Music Composition for a Series (Original Dramatic Score), פרס גלובוס הזהב לסדרה הדרמה הטובה ביותר, Primetime Emmy Award for Outstanding Costumes for a Series, פרס גלובוס הזהב לשחקנית הטובה ביותר – סדרות דרמה 
 ארץ מקור:  ארצות הברית 
 שפות:  אנגלית 
 מקום התרחשות:  Cabot Cove 
 תקופת התרחשות:  1984 
 מספר עונות:  12 
 מספר פרקים:  264 
 תוכנית המשך:  Murder, She Wrote: South by Southwest, Murder, She Wrote: Mystery Jigsaw Puzzles, Murder, She Wrote, Murder, She Wrote: The Celtic Riddle, Murder, She Wrote: A Story to Die For, Murder, She Wrote: The Last Free Man, Murder, She Wrote 2: Return to Cabot Cove 
 הפקה
 מפיק:  אנג'לה לאנסברי, פיטר ס. פישר, ריצ'אד לוינסון 
 מפיקים בפועל:  אנג'לה לאנסברי 
 חברת הפקה:  יוניברסל טלוויז'ן, Corymore Productions 
 הפצה:  NBCUniversal הפקות 
 מוזיקה:  ג'ון אדיסון 
 אורך פרק:  45 דק' 
 שידור
 רשת שידור:  CBS 
 תקופת שידור מקורית:  30 בספטמבר 1984 – 19 במאי 1996 
 קישורים חיצוניים
 דף התוכנית ב-IMDb
 
רצח במשיכת קולמוס (באנגלית: Murder, She Wrote) היא סדרת טלוויזיה אמריקאית מסוגת דרמת פשע, שנוצרה על ידי פיטר ס. פישר, ריצ'רד לוינסון וויליאם לינק, בכיכובה של אנג'לה לאנסברי, והופקה והופצה על ידי יוניברסל עבור רשת CBS. הסדרה מתמקדת בחייה של ג'סיקה פלטשר, סופרת מסתורין ובלשית חובבת, שמוצאת את עצמה מעורבת בפתרון סדרת רציחות המתרחשות בעיירה הבדיונית קאבוט קוב, מיין, וכן ברחבי ארצות הברית ומחוצה לה. הסדרה רצה במשך 12 עונות מ-30 בספטמבר 1984 ועד 19 במאי 1996, בסך הכל 264 פרקים, וכללה בין צוותיה החוזרים את טום בוסלי, וויליאם ווינדום ורון מסק, כמו גם מגוון עצום של שחקנים אורחים בהם מייקל הורטון, קית' מיטשל וג'ולי אדמס (אנ').
הסדרה הייתה ללהיט רייטינג במהלך שידורה, והפכה למרכיב עיקרי בלוח השידורים של CBS ביום ראשון בערב במשך כעשור, תוך השגת התואר כאחת מתוכניות הטלוויזיה המצליחות והארוכות ביותר בהיסטוריה, עם ממוצע של 25 מיליון צופים בשבוע. הסדרה עדיין מצליחה מאוד ופופולרית ברחבי העולם. על תפקידה בתוכנית, הייתה לנסברי מועמדת לעשרה פרסי גלובוס הזהב, זכתה בארבעה, יחד עם מועמדויות ל-12 פרסי אמי, מה שזיכה אותה בשיא של מספר המועמדויות הרב ביותר לגלובוס הזהב, וזכייה בקטגוריית שחקנית הטובה ביותר בסדרת דרמה טלוויזיה עם הכי הרבה פרסי אמי. הסדרה עצמה זכתה גם לשלוש מועמדויות לאמי לסדרת הדרמה המצטיינת, וכן שש מועמדויות לגלובוס הזהב באותה קטגוריה, עם שתי זכיות.
לאחר שהסדרה הסתיימה ב-1996, יצאו ארבעה סרטי טלוויזיה בין השנים 1997 ל-2003, עם שני משחקי וידאו-הצבע והקליק שיצאו למחשב: אחד ב-2009, וסרט המשך ב-2012. סדרת ספרי ספין אוף ממשיכה להתפרסם כעת.
היסטוריה

מפיקי הסדרה פיטר ס. פישר, ריצ'רד לוינסון וויליאם לינק פיתחו את התפקיד הראשי לשחקנית ג'ין סטייפלטון, שבהתחלה התעניינה במקצת אך בסופו של דבר דחתה אותו, מה שגרם כמעט לביטולו של הפרויקט.
כשהם מתאמצים למצוא כוכבת גדולה אחרת, המפיקים חשבו שאנג'לה לנסברי תהיה מושלמת עבור תפקידה של ג'סיקה פלטשר אבל לא חשבו שהיא תתעניין בסדרת טלוויזיה. קודם לכן, היא שיחקה בשני עיבודים קולנועיים לרומני המסתורין של אגאתה כריסטי: בתור סלומה אוטרבורן בסרט הקולנוע מוות על הנילוס (1978) וכמיס מארפל בסרט הקולנוע "מראה סדוקה" משנת 1980. כשהסרט האחרון נכשל בקופות - למרות צוות כוכבים הכולל את רוק הדסון, אליזבת טיילור, קים נובאק וטוני קרטיס – ההצעה ללנסברי להחזיר את מיס מארפל בשלושה סרטים נוספים מעולם לא התממשה.
כשהיא הודיעה שהיא תהיה זמינה אם הפרויקט הנכון יגיע, שלושת היוצרים שלחו לה את התסריט וכמעט מיד, לנסברי הרגישה שהיא יכולה לעשות משהו עם התפקיד של ג'סיקה פלטשר. הפרק הראשון של הסדרה הוקרן ביום ראשון, 30 בספטמבר 1984.
היסטוריה > הפקה

הסדרה צולמה בעיקר באולפני יוניברסל ביוניברסל סיטי, קליפורניה (ליד לוס אנג'לס). נערכו גם צילומי חוץ וכמה פרקים בעיירה מנדוסינו שבצפון קליפורניה, בתפקיד העיירה הבדיונית במיין קאבוט קוב.
עלילה

הסדרה סובבת סביב חיי היום-יום של ג'סיקה פלטשר (לבית מקגיל), מורה לאנגלית שהתאלמנה ופרשה, שהופכת לסופרת מצליחה. למרות התהילה וההון, ג'סיקה נשארת תושבת קאבוט קוב, קהילת חוף קטנה במיין, ושומרת על קשריה עם כל חבריה הוותיקים, ואף פעם לא נותנת להצלחתה לעלות לראשה.
הסדרה מתחילה בדרך כלל עם תצוגה מקדימה של אירועי הפרק, כשג'סיקה מצהירה: "הערב ברצח במשיכת קולמוס...".
החוקרים, שכמעט תמיד מוכנים לעצור את החשוד הסביר ביותר לעומת פלטשר שעל ידי חיבור זהיר של הרמזים ושאלת שאלות נבונות, היא מובילה את הרשויות לעצור את הרוצח האמיתי. הרצח התרחש בקביעות כזו בסביבתה, עד שהמונח "תסמונת קאבוט קוב" נטבע כדי לתאר את ההופעה המתמדת של גופות במקומות מרוחקים. ואכן, אם קאבוט קוב היה קיים בחיים האמיתיים, זה היה בראש סטטיסטיקת הפשע הלאומית של ה-FBI במספר קטגוריות.
מערכת היחסים של ג'סיקה עם גורמי אכיפת החוק משתנה ממקום למקום. שני השריפים של קאבוט קוב מתפטרים לאחר שהיא מתערבת בתיקי החקירה שלהם. עם זאת, רוב הבלשים והשוטרים לא רוצים אותה בשום מקום ליד זירות הפשע שלהם, עד שהמסקנות המדויקות שלה ישכנעו אותם להקשיב לה. חלקם שמחים לקבל את עזרתה מההתחלה, לעיתים קרובות בגלל שהם מעריצים של ספריה. עם הזמן, היא מתיידדת במחלקות משטרה רבות ברחבי ארצות הברית, כמו גם עם שוטר בריטי המחובר לסקוטלנד יארד. בתחילת העונה השמינית, יותר מהסיפורים התרחשו בניו יורק כאשר ג'סיקה עברה לדירה שם במשרה חלקית כדי ללמד קרימינולוגיה.
עלילה > לנסברי שוקלת פרישה ב-1988

באוגוסט 1988, לנסברי הביעה רצון לעזוב את סדרה מכיוון שהיא לא הייתה בטוחה, בגיל 63, שהיא תוכל להמשיך בקצב הנדרש ממנה כעת; היא ציטטה במיוחד את השינוי משבעה לשמונה ימים הנדרשים כל פרק. לפיכך, "Murder, She Wrote" נכנסה לעונתה החמישית באותו סתיו עם אפשרות ברורה שהיא תפסיק את ההפקה בסיומה וסיום הסדרה ישודר במאי 1989.
עם זאת, עבדו על פתרון שאיפשר ללנסברי להמשיך אבל גם לתת לה זמן לנוח. זה גם אפשר לכמה דמויות משניות לקבל סיפורים משמעותיים. בשתי העונות הבאות, לנסברי הפחיתה את הופעותיה בכמה פרקים, והופיעה רק בתחילתו ובסופו של הפרק, כדי להציג סיפורים בכיכובם של כמה חברים של ג'סיקה, כמו החוקר הפרטי הארי מקגרו, הגנב דניס סטנטון או סוכן MI5 מייקל הגרטי. "הניסוי" הסתיים ב-1991. ב-1992, לנסברי לקחה על עצמה תפקיד נרחב יותר בהפקה כשהיא הפכה למפיקה בפועל של התוכנית.
עלילה > שחקנים ראשיים ומשניים

אנג'לה לאנסברי בתפקיד ג'סיקה פלטשר (1984–1996; 264 פרקים), מורה לאנגלית בדימוס, שלאחר שהתאלמנה בשנות ה-50 המוקדמות לחייה, הופכת לסופרת מסתורין מצליחה מאוד.
טום בוזלי בתפקיד השריף עמוס טאפר (1984–1988; 19 פרקים), השריף של קאבוט קוב בתחילת הסדרה. מאוחר יותר פורש טאפר והולך לגור עם אחותו.
וויליאם ווינדום בתפקיד ד"ר סת' האזליט (1985–1996; 52 פרקים), הרופא המקומי של קאבוט קוב ואחד מחבריה הטובים והתומכים של ג'סיקה. ווינדום הופיע בעבר כדמות נוספת, עורך דין בשם סם ברין, בסיום העונה הראשונה.
רון מסק בתפקיד השריף מורט מצגר (1988–1996; 39 פרקים), קצין ניו יורק לשעבר שתופס את מקומו של טאפר כשריף מתוך אמונה מוטעית שהוא יחיה במקום שליו יותר. אשתו הבלתי נראית, אדל, אשת מארינס לשעבר המסוגלת למעשי כוח נפלאים, מלמדת שיעורי הגנה עצמית. מאסק הופיע בעבר כדמויות אחרות בפרקים מוקדמים יותר: שוטר בפרק עונה 1 "Footnote to Murder", ובעל חנות בצרות עם מס הכנסה בפרק עונה 3 "No Accounting for Murder".
וויל ניי כסגן פלויד (1988–1991, 15 פרקים), סגנו המקורי של השריף מצגר.
לואי הרטום כסגן אנדי ברום (1991–1996, 25 פרקים), סגנו השני של השריף מצגר.
עלילה > כוכבים אורחים חוזרים

במהלך הסדרה, כמה כוכבי אורחים הופיעו מספר פעמים בתפקידים שונים. במהלך שתים עשרה השנים שלה, בהן שודרה, הסדרה היא קיבלה מועמדויות רבות לפרסים. לנסברי עצמה מחזיקה בשיא של הכי הרבה מועמדויות לפרס אמי לשחקנית הראשית הטובה ביותר בסדרת דרמה עם שתים עשרה, אחת לכל עונה. היא מעולם לא ניצחה, וזה גם שיא. מרי דודסון, המנהלת האמנותית של 102 מתוך 264 פרקי הסדרה, קיבלה שלוש מועמדויות לאמי על "רצח במשיכת קולמוס". בסך הכל, התוכנית הייתה מועמדת ל-41 פרסי אמי.
| פרס | קטגוריה | שנים | תוֹצָאָה |
| --- | --- | --- | --- |
| פרס אמי לבידור בפריים טיים | סדרת דרמה יוצאת דופן | 1985–87 | מועמדות |
| פרס אמי לבידור בפריים טיים | שחקנית ראשית מצטיינת בסדרת דרמה (אנג'לה לנסברי) | 1985–96 | מועמדות |
| פרס אמי לבידור בפריים טיים | הרכב מוזיקה יוצא מן הכלל לסדרה (ג'ון אדיסון) | 1985 | זכייה |
| פרס אמי לבידור בפריים טיים | הרכב מוזיקה יוצא מן הכלל לסדרה (ברוס בבקוק) | 1993, 1995 | מועמדות |
| פרס אמי לבידור בפריים טיים | עיצוב תלבושות יוצא מן הכלל לסדרה (אלפרד א. להמן) | 1986 | זכייה |
| פרסי גלובוס הזהב | סדרת הטלוויזיה הטובה ביותר - דרמה | 1984, 1985 | זכייה |
| פרסי גלובוס הזהב | סדרת הטלוויזיה הטובה ביותר - דרמה | 1986–1989 | מועמדות |
| פרסי גלובוס הזהב | ההופעה הטובה ביותר של שחקנית בסדרת טלוויזיה - דרמה (אנג'לה לנסברי) | 1984, 1986, 1989 ו-1991 | זכייה |
| פרסי גלובוס הזהב | ההופעה הטובה ביותר של שחקנית בסדרת טלוויזיה - דרמה (אנג'לה לנסברי) | 1985, 1987, 1988, 1990, 1992 ו-1994 | מועמדות |
| פרס אדגר | הפרק הטוב ביותר של סדרת טלוויזיה ("ליידי קטלנית") | 1985 | זכייה |
| פרס אדגר | הפרק הטוב ביותר של סדרת טלוויזיה ("The Dead File") | 1993 | מועמדות |
| פרס גילדת שחקני המסך | ההופעה הטובה ביותר של שחקנית בסדרת טלוויזיה - דרמה (אנג'לה לנסברי) | 1994 | מועמדות |
היפה והחיה בניו יורק

| --- | --- |

 סוגה:  פנטזיה, דרמה
 יוצרים:  רון קוסלו
 כותבים:  אלכס גנסה, הווארד גורדון, דייוויד פקינפה, ג'ורג' ר. ר. מרטין
 ארץ מקור:  ארצות הברית 
 שפות:  אנגלית 
 מקום התרחשות:  ניו יורק 
 מספר עונות:  3 
 מספר פרקים:  56 
 הפקה
 מפיקים בפועל:  רון קוסלו, פול יונגר וויט, טוני תומאס, סטיבן קורספילד
 צלמים:  סטיבן לרנר 
 מוזיקה:  דון דייוויס 
 אורך פרק:  60 דק' 
 שידור
 רשת שידור:  CBS 
 תקופת שידור מקורית:  25 בספטמבר 1987 – 4 באוגוסט 1990
 קישורים חיצוניים
 דף התוכנית ב-IMDb
 
היפה והחיה בניו יורק (באנגלית: Beauty and the Beast) היא סדרת טלוויזיה אמריקאית ששודרה במקור ברשת CBS במשך שלוש עונות מ-25 בספטמבר 1987 עד 4 באוגוסט 1990. הסדרה נוצרה על ידי רון קוסלו, והיא הייתה סדרת דרמה ופנטזיה רומנטית אשר הציגה גרסה מחודשת ומודרנית למעשייה העממית הקלאסית היפה והחיה.
תקציר העלילה

עלילת הסדרה מתמקדת בעורכת הדין המצליחה קתרין צ'נדלר (מגולמת על ידי לינדה המילטון), אשר גרה בניו יורק וניצלה בתחילת הסדרה ממתקפה אכזרית על ידי וינסנט (מגולם על ידי רון פרלמן), אדם מסתורי דמוי אריה אשר חי בסתר במנהרות מתחת לעיר, ומשתייך לקהילה של אנשים מנודים שגרה מתחת לעיר ניו יורק ומונהגת על ידי פטריארך המכונה "אבא" (מגולם על ידי רוי דוטריס).
לאורך הסדרה וינסנט וקתרין מתמודדים עם אתגרים שונים.
צוות השחקנים הראשי

לינדה המילטון בתפקיד קתרין צ'נדלר - עורכת דין מצליחה ואינטליגנטית החולמת למצוא אהבת אמת. קתרין מתאהבת בוינסנט לאחר שהוא הציל אותה.
רון פרלמן בתפקיד וינסנט - יצור בעל מבנה גוף גדול למדיי ובעל מראה מבעית דמוי אריה, החובש גלימה וברדס וזאת כדי להסתיר את זהותו מפני זרים. לווינסנט יש יכולות על טבעיות אשר מאפשרות לו לדעת מתי קתרין נמצאת בסכנה על מנת לצאת ולהגן עליה. על תפקיד זה פרלמן זכה בשנת 1989 בפרס גלובוס הזהב בקטגוריית השחקן הטוב ביותר בסדרת דרמה וקיבל שתי מועמדויות לפרס אמי.
רוי דוטריס בתפקיד "אבא" - המנהיג של קהילת המנודים אליה וינסנט משתייך אשר משמש כדמות אב לוינסנט. לאורך הסדרה הוא מסייע רבות לוינסנט ולקתרין.
הפקה

ג'ורג' ר. ר. מרטין, אשר לימים יכתוב את סדרת הספרים "שיר של אש ושל קרח" אשר על בסיסה תופק סדרת הטלוויזיה "משחקי הכס", היה אחד מהכותבים של הסדרה.
מדיה ביתית

ב-11 בנובמבר 2014 חברת CBS Home Entertainment הוציאה לשווקים מארז שמכיל את שלוש עונות הסדרה.